Amit Shah's J&K Visit: सैनिकों से मुलाकात से लेकर शहीदों को श्रद्धांजलि तक, अमित शाह की कश्मीर यात्रा की झलकियां
अपने दौरे में गृह मंत्री शाह ने आतंकवादी हमलों में मारे गये लोगों के परिवार के सदस्यों से भेंट की। उन्होंने सुरक्षा हालात की समीक्षा भी की।
श्रीनगर: केंद्रीय गृह मंत्री शाह ने शनिवार 23 अक्टूबर को अपने जम्मू-कश्मीर दौरे की शुरुआत शहीद पुलिस इंस्पेक्टर परवेज अहमद डार के घर जाकर  की। शहर के बाहरी इलाके नौगाम में 22 जून को मस्जिद में शाम की नमाज अदा कर लौट रहे अहमद डार को आतंकवादियों ने उनके घर के पास गोली मार दी थी। अमित शाह ने डार के परिवार के प्रति संवेदना व्यक्त की और डार की विधवा फातिमा अख्तर को अनुकंपा के आधार पर सरकारी नौकरी में नियुक्ति के दस्तावेज सौंपे। इसके अलावा शाह ने श्रीनगर कर लोकप्रिय दवा दुकान के मालिक कश्मीरी पंडित मखनलाल बिंद्रू और स्कूल की प्राचार्या सुपिंदर कौर समेत हाल के आतंकवादी हमलों में मारे गये नौ लोगों के परिवार के सदस्यों से भी भेंट की। इसके बाद गृह मंत्री शाह ने सुरक्षा स्थिति की भी समीक्षा की। इस दौरान गृह मंत्री को केंद्र शासित प्रदेश से आतंकवाद को खत्म करने के लिए उठाए गए कदमों और सुरक्षा बलों द्वारा घुसपैठ रोधी उपायों की जानकारी दी गई। Image Source : PTIAmit Shah's J&K Visit: सैनिकों से मुलाकात से लेकर शहीदों को श्रद्धांजलि तक, अमित शाह की कश्मीर यात्रा की झलकियांइनपुट-भाषा